Αριθ. C 356/4 Επίσημη Εφημερίδα των Ευρωπαϊκών Κοινοτήτων 31. 12.87 
Γνωμοδότηση για την πρόταση απόφασης του Συμβουλίου σχετικά με την αναθεώρηση του πολυετούς 
προγράμματος έρευνας και εκπαίδευσης για την Ευρωπαϊκή Κοινότητα Ατομικής Ενέργειας στον τομέα 
της προστασίας από ακτινοβολίες (1985-1989Κ1) 
(87/C 356/02) 
Στις 12 Αυγούστου 1987 και σύμφωνα με το άρθρο 198 της Συνθήκης περί ιδρύσεως της Ευρωπαϊκής 
Κοινότητας Ατομικής Ενέργειας, το Συμβούλιο αποφάσισε να ζητήσει τη γνωμοδότηση της Οικονομι­
κής και Κοινωνικής Επιτροπής για την παραπάνω πρόταση. 
Το τμήμα ενέργειας, πυρηνικών θεμάτων και έρευνας, στο οποίο ανατέθηκε η προετοιμασία των 
σχετικών εργασιών της ΟΚΕ, υιοθέτησε τη γνωμοδότηση του στις 6 Νοεμβρίου 1987, με βάση την 
εισηγητική έκθεση του κ. P. Nielsen. 
Κατά την 250ή σύνοδο ολομέλειας (συνεδρίαση της 18ης Νοεμβρίου 1987), η Οικονομική και Κοινω­
νική Επιτροπή υιοθέτησε ομόφωνα την παρακάτω γνωμοδότηση: 
1. Η ΟΚΕ υιοθέτησε μια γνωμοδότηση σχετικά με το τρέ­
χον πρόγραμμα το Νοέμβριο του 1983 (2). Οι γενικές και 
ειδικές παρατηρήσεις που περιέχονται σε εκείνη τη γνωμοδό­
τηση, σε γενικές γραμμές εξακολουθούν να ισχύουν. 
2. Το Συμβούλιο και η Επιτροπή έχουν ήδη ενεργήσει με 
βάση ορισμένες από τις προτάσεις της ΟΚΕ· για παράδειγμα: 
— ευρείας κλίμακας συνεργασία με τις ΗΠΑ, τον Καναδά 
και την Ιαπωνία στον τομέα της προστασίας από τις ακτι­
νοβολίες· η ΟΚΕ υπενθυμίζει την σύσταση της να ενταθεί 
η συνεργασία με τις χώρες της ανατολικής Ευρώπης στον 
τομέα της ασφάλειας και της προστασίας από ακτινοβο­
λίες, 
— διεύρυνση των αρμοδιοτήτων της Συμβουλευτικής 
Επιτροπής για την ασφάλεια, την υγιεινή και την προστα­
σία της υγείας κατά την εργασία, έτσι ώστε να περιέλθουν 
σ'αυτήν και οι αρμοδιότητες οι σχετικές με την προστασία 
την υγείας από τους κινδύνους που συνεπάγονται οι ιοντί-
ζουσες ακτινοβολίες. Επί του τελευταίου αυτού θέματος, 
ζητήθηκε πρόσφατα η γνωμοδότηση της ΟΚΕ(3). 
3. Ας σημειωθεί ακόμη και η Διάσκεψη με θέμα «Υγεία 
και ασφάλεια στην πυρηνική εποχή», που πραγματοποιήθηκε 
στο Λουξεμβούργο στις αρχές Οκτωβρίου 1987. Σκοπός της 
Διάσκεψης αυτής ήταν να βρεθούν τρόποι και μέσα για την 
πληροφόρηση της κοινής γνώμης, με τα μέσα μαζικής ενημέ­
ρωσης, σχετικά με τους πιθανούς κινδύνους που εγκυμονούν 
όλες οι πηγές ιοντιζουσών ακτινοβολιών. 
4. Η προτεινόμενη αναθεώρηση υπαγορεύθηκε από την 
πυρηνική καταστροφή του Τσερνομπίλ. 10 εκατομ. ECU 
πρόκειται να διατεθούν για τους δέκα νέους τομείς του ερευνη­
τικού πεδίου που έχουν προταθεί από την Επιτροπή κατόπιν 
του πυρηνικού αυτού ατυχήματος. 
5. Υπό το πρίσμα των παραπάνω παρατηρήσεων, η προτει­
νόμενη αναθεώρηση δεν μπορεί παρά να υποστηριχθεί· το 
Συμβούλιο θα πρέπει να εξακολουθήσει να ενεργεί με βάση 
τις συστάσεις της ΟΚΕ, οι οποίες περιέχονται στη γνωμοδό­
τηση της του 1983 και να λάβει υπόψη του τις παρατηρήσεις 
που ακολουθούν. 
(') ΕΕ αριθ. C 302 της 12. II. 1987. σ. 4. 
(2) (Γνωμοδότηση Νοεμβρίου 1983) ΕΕ αριθ. C 23 της 30. 1. 1984. 
(3) (Γνωμοδότηση Σεπτεμβρίου 1987) ΕΕ αριθ. C 319 της 30. 11. 1987. 6. 10 εκατομ. ECU πρόκειται να διατεθούν για τους ερευνη­
τικούς τομείς που θα προστεθούν στο πρόγραμμα 1985-1989. 
Αν και μπορεί να τεθεί το ερώτημα κατά πόσο επαρκεί το ποσό 
αυτό, δίδεται ωστόσο πίστη στη δήλωση της Συμβουλευτικής 
Επιτροπής Διαχείρισης και Συντονισμού «Προστασία από 
ακτινοβολίες», ότι το εν λόγω ποσό θα επαρκέσει για τις 
έρευνες σχετικά με την προστασία από τις ακτινοβολίες έως 
το 1989. 
7. Το γεγονός ότι από τον αρχικώς προταθέντα από την 
Επιτροπή συνολικό προϋπολογισμό 94 εκατομ. ECU, το Συμ­
βούλιο ενέκρινε για την εκτέλεση του αρχικού προγράμματος 
1985-1989 μόνο 58 εκατομ. ECU, είναι λυπηρό. 
8. Η σημαντική αυτή περικοπή εγκρίθηκε χωρίς να ζητηθεί 
η γνώμη της ΟΚΕ, παρά το γεγονός ότι θα μπορούσε να θέσει 
σε κίνδυνο ολόκληρο το πρόγραμμα που έχει προτείνει η 
Επιτροπή. 
9. Ως συνέπεια της πυρηνικής καταστροφής του Τσερνο­
μπίλ, τονίσθηκε η ανάγκη για μεγαλύτερες ερευνητικές δαπά­
νες σε ό,τι αφορά την προστασία από τις ακτινοβολίες. 
10. Από σήμερα ήδη πρέπει να εξευρεθούν οι πόροι για να 
εξασφαλισθεί η αποτελεσματική έρευνα για την προστασία 
από τις ακτινοβολίες στην Κοινότητα. Διαφορετικά, η ερευ­
νητική ικανότητα θα μειωθεί. 
11. Θα πρέπει επίσης να αναφερθεί η σύσταση της ΟΚΕ 
(που περιέχεται και στη γνωμοδότηση της του 1983 (4)), σύμ­
φωνα με την οποία ποσοστό 5 % του κονδυλίου θα πρέπει να 
προβλεφθεί για να εξασκηθούν ερευνητές. 
12. Πρέπει να δοθεί προτεραιότητα στην έρευνα όσον 
αφορά τις χαμηλές δόσεις ακτινοβολίας και επομένως πρέπει 
να ληφθούν υπόψη προηγούμενες προτάσεις της ΟΚΕ από 
προγενέστερες γνωμοδοτήσεις της· για παράδειγμα, είναι 
ζωτικής σημασίας να εξακριβωθούν οι συνέπειες από την 
είσοδο των ραδιενεργών ουσιών στην τροφική αλυσίδα(5). 
13. Το γεγονός ότι η Επιτροπή αναφέρεται σε άνευ σημα­
σίας ακτινοβολίες είναι ανησυχητικό. Υπάρχει ανάγκη για 
περισσότερη έρευνα σχετικά με την ακτινοβολία που είναι 
εγγενής στη φύση των πραγμάτων (background radiation). 
(4) (Γνωμοδότηση Νοεμβρίου 1983) (σημ. 3.9) ΕΕ αριθ. C 23 της 
30. 1. 1984, σ. 12. 
(5) (Γνωμοδότηση Νοεμβρίου 1983) (σημ. 3.2) ΕΕ αριθ. C 23 της 
30. 1. 1984 και (Γνωμοδότηση της 13ης Μαΐου 1987) (σημ. 2.13) 
ΕΕαριθ. C 180 της 8. 7. 1987. 
31. 12.87 Επίσημη Εφημερίδα των Ευρωπαϊκών Κοινοτήτων Αριθ. C 356/5 
14. Το Τσερνομπίλ έδειξε ότι τα κράτη μέλη είναι εντελώς 
ανέτοιμα για να αντιμετωπίσουν μια κρίση. Έχει εξαιρετική 
σημασία να εγκύψει επισταμένως η Επιτροπή στο πρόβλημα 
του χειρισμού μιας κρίσιμης κατάστασης, αν και, σημαντικό 
μέρος των εργασιών πρέπει να διεξάγεται επί τόπου. Η αντι­
μετώπιση μιας κρίσιμης κατάστασης καλύπτει μεγάλο πλήθος 
προβλημάτων: ποιες τροφές είναι ακίνδυνες, ποιες ομάδες 
είναι ιδιαίτερα εκτεθειμένες στον κίνδυνο (εργαζόμενοι, 
πυροσβέστες, αστυνομία, ιατρικό προσωπικό ή κινδυνεύουν 
άμεσα (παιδιά), σχέδια εκκένωσης, προληπτική ιατρική 
(ιώδιο κλπ). 
15. Στην αντιμετώπιση της κρίσης περιλαμβάνεται και η 
σχετική εκπαίδευση των εργαζομένων στις εγκαταστάσεις. 
16. Είναι επίσης αναγκαίο να ενημερώνεται το κοινό με 
επιστημονικό και κατανοητό τρόπο για θέματα σχετικά με τη 
ραδιενέργεια. Τα συμφέροντα των κοινωνικών εταίρων και 
των καταναλωτών θα πρέπει να περιληφθούν στις διαβουλεύ­
σεις για τα ερευνητικά προγράμματα καθώς και στον προ­καταρκτικό σχεδιασμό για την αντιμετώπιση μιας κρίσιμης 
κατάστασης. 
17. Συνεπώς, θα πρέπει να υπογραμμισθούν για μιαν ακόμη 
φορά οι υποδείξεις και προτάσεις που περιέχονται σε τρεις 
πρόσφατες γνωμοδοτήσεις της ΟΚΕ που αφορούσαν: το «Σχέ­
διο πρότασης για απόφαση του Συμβουλίου που αφορά τη 
δημιουργία κοινοτικού συστήματος ταχείας ανταλλαγής πλη­
ροφοριών σε περιπτώσεις ασυνήθιστα υψηλών επιπέδων ραδι­
ενέργειας ή πυρηνικού ατυχήματος» ('), το «Σχέδιο πρότασης 
για κανονισμό του Συμβουλίου σχετικά με τον καθορισμό 
ορίων ραδιενεργού μόλυνσης για τα γεωργικά προϊόντα και 
το πόσιμο νερό»(2) και τις «Συνέπειες του πυρηνικού ατυχή­
ματος του Τσερνομπίλ» (3). 
(') (Γνωμοδότηση της 25ης Φεβρουαρίου 1987) ΕΕ αριθ. C 105 της 
21.4. 1987. 
(2) (Γνωμοδότηση της 13ης Μαΐου 1987) ΕΕ αριθ. C 180 της 
8. 7. 1987, σ. 20 και (Γνωμοδότηση της 2ης Ιουλίου 1987) ΕΕ 
αριθ. C 232 της 31. 8. 1987. 
(3) (Γνωμοδότηση της 1ης Ιουλίου 1987) ΕΕ αριθ. C 232 της 
31.8. 1987. 
Βρυξέλλες, 18 Νοεμβρίου 1987. 
Ο Πρόεδρος της 
Οικονομικής και Κοινωνικής Επιτροπής 
Alfons MARGOT 
Γνωμοδότηση σχετικά με την πρόταση απόφασης του Συμβουλίου για την τροποποίηση της απόφασης 
85/196/ΕΟΚ όσον αφορά το πολυετές πρόγραμμα έρευνας και ανάπτυξης της Ευρωπαϊκής Οικονομικής 
Κοινότητας στους τομείς της βασικής τεχνολογικής έρευνας και της εφαρμογής των νέων τεχνολογιών 
(BRITE) (1985-1988Κ1) 
(87/C 356/03) 
Το Συμβούλιο αποφάσισε, στις 12 Αυγούστου 1987, να ζητήσει, σύμφωνα με τις διατάζεις του άρθρου 
130 της Συνθήκης για την ίδρυση της Ευρωπαϊκής Οικονομικής Κοινότητας, τη γνωμοδότηση της 
Οικονομικής και Κοινωνικής Επιτροπής για την παραπάνω πρόταση. 
Το τμήμα ενέργειας, πυρηνικών θεμάτων και έρευνας, στο οποίο ανατέθηκε η προετοιμασία των 
σχετικών εργασιών, υιοθέτησε τη γνωμοδότηση του στις 6 Νοεμβρίου 1987 με βάση την εισηγητική 
έκθεση του κ. de Normann. 
Η Οικονομική και Κοινωνική Επιτροπή υιοθέτησε κατά την 250ή σύνοδο ολομέλειας της (συνεδρίαση 
της 18ης Νοεμβρίου 1987), την ακόλουθη γνωμοδότηση ομόφωνα: 
1. Το πρόγραμμα BRITE δίνει την απαιτούμενη ώθηση 
στην ευρωπαϊκή συνεργασία στον τομέα της βιομηχανικής 
έρευνας. 2. Η πρόταση για την τροποποίηση της αρχικής απόφασης 
του Συμβουλίου είναι γενικά αποδεκτή. 
(') ΕΕ αριθ. C 238 της 4. 9. 1987, σ. 2. 3. Σύμφωνα με την τροποποίηση που προτείνεται πρέπει: